section_heading: Dizajn i razvoj
paragraph_text: Godine 1923. tvrtka "Avions Henry Potez" počela je proizvodnju izviđačkog dvokrilca Potez 15. Temeljeći se na iskustvima nastalim tijekom izgradnje, Henry Potez je počeo raditi na novom dizajnu težeg i bržeg višenamjenskog aviona. Prototip Poteza 25 bio je završen tijekom 1924. godine. Glavne razlike su veći i snažniji motor i novi dizajn krila. Umjesto klasičnog dvokrilca Potez je prvi uveo znatno manje donje krilo u usporedbi s gornjim. Avion je izrađivan u dvije glavne vojne inačice: izviđački Potez 25A2 i izviđački bombarder Potez 25B2.